**REFERAT FRA STYREMØTE 09-2022**

**I NORSK IRSKSETTERKLUBB**

Dato: 28.september 2022

Tid/sted: kl. 20.00- 21.40, Teams.

Tilstede: Ole Pinderup (leder), Micael Wendell (utstilling), Stein Nilsen (jakt-og trening), Geir Pedersen (økonomi) og Frode Døsvik (avlsrådsleder) og Eirik F. Lohne (2.vara).

Fravær: Lene Moen (nestleder).

Referent: Vigdis Ingebrigtsen.

**Sak 01-09-22: Innkalling og dagsorden**

*Vedtak: Godkjent.*

**Sak 02-09-22: Avl**

Innkomne saker:

Det er meldt inn et tilfelle av Hypertrophic Osteodystrophy (HOD) hos en valp. HOD er en særdeles sjelden sykdom som svært få veterinærer kjenner til. Den er ikke arvelig. De som forsker på den vet ikke årsaken, det kan være kostrelatert og for mye fysisk aktivitet i vekstutviklingen. Store hunder er mer disponert for denne diagnosen, f.eks. Weimaraner.

Avlsrådet følger utviklingen.

Avlsrådet (AR) ønsker indexer som gjør at vi kan følge utviklingen over ulike egenskaper over tid. Dette i forhold til sammenligning av parameter og statistikker for ulike kombinasjoner av avlslinjer, og som er et viktig arbeid i forhold til RAS.

Saken ble diskutert på siste RU – møte.

AR lager forslag til hvilke parameter vi ønsker statistikk over (f.eks. viltfinnerevne, jaktlyst, tomstand).

Styret vurderer å publisere på hjemmesiden en oversikt med indexerer på avlsegenskapene på alle hunder som er over rasens snitt (100). AR førhører seg med Ødegård om hvordan bygge opp denne informasjonen.

Innkalling til RU møte 5.oktober: Ole og Frode deltar.

**Sak 03-09-22: Post til styret**

 01.09.FKF: Informasjonsbrev angående lavlandsprøver i fremtiden. FKF ønsker at medlemsklubbene bidrar økonomisk til videre utredning av lavlandssaken.

*Styret vedtar å støtte FKF med kr. 50.000, - til saken. Beløpet er ikke vedtatt i årets budsjett, føres som ekstraordinære utgifter.*

13.09. NKK oppfordrer til mer aktivitet på arrangementer som jaktprøver, fortløpende søknader. Frist for søknad om NM og Cacit for 2023 er 31.10.22.

*SN søker om Trippelprøven 1.-3.09.23 og NM skog når dato er satt.*

17.09. Tilbud fra OK Klinikken, Oslo om rabatt på osteopatibehandling av hunder for medlemmer.

*Styret vedtar å ikke legge dette tilbudet på hjemmesiden. Årsaken er at det kan oppfattes som reklame for bedrifter, ikke er et landsdekkende tilbud og at det er en ukjent behandlingsform på hund for oss.*

28.09. FKF: Redegjøring av lavlandssaken, ligger på FKF sin hjemmeside.

Innkommen post er tatt til etterretning, besvart og evt. videresendt.

**Sak 04-09-22: Årsmøte og regnskap i avdeling 7**

Etter et godt samarbeide mellom avdeling 7 og hovedstyret avsluttes denne saken. Hovedstyret takker for meget godt samarbeide for å denne saken ut av verden.

**Sak 05-09-22: Status varslingssak**

*Intern sak, unntatt fra offentligheten.*

**Sak 06-09-22: Forslag til ny organisasjonsmodell 2024**

**På RS i år ble det vedtatt at avdelingene skal erstattes med aktivitetsutvalg og at økonomien skal sentraliseres.**

«Styret pålegges å utarbeide et løsningsforslag til hvordan slik forankring skal foregå. Styret må også avklare andre praktiske spørsmål som, men ikke begrenset til, momskompensasjon og Grasrotandel.

Styret må også lage en implementeringsplan og en informasjonsplan.

Fremmet lovendringsforslag trekkes og nytt lovendringsforslag utarbeides når forslag løsning på de praktiske forholdene foreligger. Som en del av lovendringsforslaget skal stemmerepresentasjon på RS/årsmøte avklares. Styret må som del av prosessen avklare, forankre og innstille til ny stemmeording.

Løsningsforslag, implementeringsplan, informasjonsplan og forslag til lovendringer presenteres for avdelingene i et fysisk møte mellom avdelingene og styret i oktober 2022.

Det skal gis rimelig tid for avdelingene til å behandle forslagene, før endelig innstilling til løsning, implementering, informasjonsarbeid og lovendring presenteres til beslutning for Representantskapsmøtet i 2023»

LM og MW danner en gruppe (frist 30.08.) som skal sette opp en implementeringsplan med fordeling av oppgaver, og en informasjonsplan som sendes styret, avdelinger og DR.

Dette er et tidkrevende arbeid og gruppen får frist ut året med å jobbe med pålegget fra RS.

Deretter skal det ut på høring og det blir et fysisk møte med avdelinger/DR lørdag 7.januar på Gardermoen. Avdelingene skal deretter presentere forslaget på sine årsmøter, og siden jobbe med det frem mot RS 2023.

Vedtak:

*Arbeidsgruppen består av Lene, Micael, Eirik og Vidar.*

*Implementeringsplanen blir publisert etter første gruppemøte.*

*VI bestille lokalen til 7. januar. MW og VI sender ut invitasjon til avdelinger/DR.*

**Sak 07-09-22: NM Skog 2023**

NISK er arrangør.

*Vedtak:*

*OP forespør avd.4 om de ønsker å være arrangør i forbindelse med sin prøve i Egersund.*

*Sted og dato må på plass snarest, søknad innen 31.10.*

**Sak 08-09-22: Trippelprøven 2023**

NISK er arrangør.

Kongsvold, Hjerkinn Fjellstue, 01.-03.09. (dato satt av FKF).

Vedtak:

*OP forespør foreslått prøvesekretær, deretter må det opprettes komite.*

*SN søker om prøven i NKK.*

**Sak 09-09-22: IRHS samling 2023**

Det er vedtatt å arrangere en årlig samling for IRHS.

Vedtak:

*Styret vedtar å forespørre hos Lesja og Dovre Fuglehundskole. ELF ansvarlig.*

*NISK betaler påmeldingsavgiften pr. hund, deltakerne betaler overnatting selv.*

[*https://www.fuglehundskole.no/*](https://www.fuglehundskole.no/)

**Eventuelt:**

* Status planlegging av styremøte 5.-6.11.; *flyttes til 11.-13.11.stedet blir Tromsø.*
* Status kalender; *byttet til rimeligere trykkeri, oppfordrer oppdrettere til å kjøpe kalendermåneder, oppretter vipps betaling.*
* 100-års jubileumsbøker; Vi har fortsatt 785 bøker stående på lager; *Det har tidligere vært sagt at avd.7 ønsker å motta overskuddslageret. OP forhører seg om det fortsatt er aktuelt.*
* Det er en del etterspørsel fra medlemmer etter en bok som handler om dressur; *VI forespør om boken til Elin Wittusen kan være aktuell å ha link til på vår hjemmeside.*

**Styremøter 2022:**

Fredag 11.-13.11. fysisk møte, Tromsø. Jobbe med omorganiseringen.

Onsdag 23.11. teams

Lørdag 07.01. – møte med avdelinger/DR på Gardermoen.